Politiet har fået identificeret den kvinde, der mandag aften blev fundet bevidstløs i Hirtshals.

Det var en 58-årig kvinde fra Hirtshals, der mandag aften blev fundet liviløs på Dalsagervej i Hirtshals. Kvinden blev fundet med hjertestop af to sygeplejersker, der ydede førstehjælp, men hun afgik senere ved døden. Men hun havde ingen papirer på sig, og politiet anede ikke, hvem hun var. Derfor offentliggjorde man tirsdag billeder af blandt andet hendes tøj og nøgler i både Danmark og Norge. Og det gav pote. - Et par kvinder henvendte sig og fortalte, at der kunne være tale om den 58-årige, fortæller vagtchefen ved Nordjyllands Politi, Aage Pedersen Da politiet tog ud til hendes adresse var alt lyset tændt og døren stod åben. Derefter fik politiet fat i hendes bror, som senere tirsdag identficerede hende. - Hun har tilsyneladende været ude at gå en tur og er så faldet om. Der er intet mistænkeligt ved hendes dødsfald, understreger vagtchefen. /ritzau/